สวัดดีครับ คือผมเป็นผื่นขึ้นที่ปลายอวัยวะเพศหลังมีอะไรกับแฟนครับ ตอนแรกเป็นผื่นไม่เห็นชัดมากถ้าไม่สังเกตุ พอทิ้งไว้2-3วันเริ่มมีเยอะขึ้น ละวันต่อมาก็แห้งแล้วเริ่มลอก ไม่มีหนองหรือแสบ คัน นะครับ แบบนี้เป็นอาการของโรคอะไรหรอครับ
สวัสดีค่ะ อาการมีผื่นที่ปลายอวัยวะเพศชาย เห็นไม่ค่อยชัด ตอนนี้แห้งและลอก อาจจะเกิดจาก ผื่นจากการเสียดสีขณะมีเพศสัมพันธ์ ผื่นจากการระคายสัมผัสจากสารใดๆที่นำมาใช้ที่อวัยวะเพศ ผื่นจากการแพ้สารสัมผัสจากสารใดๆที่นำมาใช้ที่อวัยวะเพศ ผื่นจากรูขุมขนอักเสบ การติดเชื้อรา หรือการติดเชื้อแบคทีเรียจากที่กล่าวมา ถ้าแห้งๆลอกๆด้วย อาจนึกถึงกลุ่มการติดเชื้อรา หรือการระคายสัมผัสได้มากซึ่งถ้าเป็นไม่มากกรณีระคายสัมผัสอาจจะดีขึ้นได้เอง ในช่วงนี้ให้งดการมีเพศสัมพันธ์ไปก่อน ใส่เสื้อผ้าที่ระบายอากาศได้ดีไม่อับชื้น และสังเกตอาการ ถ้าอาการแห้งลอกยังเป็นมากขึ้นเรื่อยๆ มีหนอง มีเลือดออก หรืออาการลุกลาม ควรไปพบแพทย์เพื่อตรวจเพิ่มเติม